《壬午九日有感》
宋代·陈著

修茂堂中九日杯，今年无复寿兄来。
把萸空感同看会，插菊难兄一笑开。
不使犬鸡当厄去，却闻鸿雁送声哀。
浮生忽忽何须感，荒草牛山戏马台。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。